ΚΑΝΟΝΙΣΜΟΣ (ΕΟΚ) αριθ. 1204/90 ΤΟΥ ΣΥΜΒΟΥΛΙΟΥ της 7ης Μαΐου 1990 για την τροποποίηση του κανονισμού (ΕΟΚ) αριθ. 989/84 περί καθιερώσεως συστήματος κατωφλίων εγγυήσεως για ορισμένα μεταποιημένα προϊόντα με βάση τα οπωροκηπευτικά ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1202/90 (2), και ιδίως το άρθρο 2 παράγραφος 3, την πρόταση της Επιτροπής (3), Εκτιμώντας: ότι ο κανονισμός (ΕΟΚ) αριθ. 989/84 (4), όπως τροποποιήθηκε τελευταία από τον κανονισμό (ΕΟΚ) αριθ. 2246/88 (5), καθιέρωσε ένα σύστημα κατωφλίων εγγυήσεως για ορισμένα μεταποιημένα προϊόντα με βάση τα οπωροκηπευτικά, και ιδίως τα μεταποιημένα προϊόντα με βάση τις τομάτες 7 ότι πρέπει να ληφθεί υπόψη η εξέλιξη της αγοράς των μεταποιημένων προϊόντων με βάση τις τομάτες από το 1988 και να προσαρμοστεί ανάλογα η κατανομή των συνολικών ποσοτήτων συναρτήσει του αντίστοιχου μέρους κάθε μιας των κατηγοριών τελικού προϊόντος 7 ότι, όσον αφορά την Ισπανία, η κατανομή αυτή λαμβάνει υπόψη τις ποσότητες της νωπής τομάτας που μπορούν να τύχουν ενισχύσεως στην παραγωγή σε εφαρμογή του κανονισμού (ΕΟΚ) αριθ. 1203/90 (6) 7 ότι πρέπει, λόγω της προσφάτου εξελίξεως της αγοράς της κορινθιακής σταφίδας, να μειωθεί κατά 2 000 τόνους το κατώφλιο εγγυήσεως που καθορίστηκε για το προϊόν αυτό, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 1 του κανονισμού (ΕΟΚ) αριθ. 989/84 αντικαθίσταται από το ακόλουθο κείμενο: «ιΑρθρο 1 1. Καθορίζεται κατώφλιο εγγυήσεως για την Κοινότητα, με εξαίρεση την Πορτογαλία, για την περίοδο εμπορίας 1990/91, για ποσότητα μεταποιημένων προϊόντων με βάση τις τομάτες που αντιστοιχεί σε 5 567 050 τόνους νωπής τομάτας. Η ποσότητα αυτή κατανέμεται ως εξής: - 3 400 694 τόνοι για την παρασκευή τοματοπολτού, - 1 502 628 τόνοι για την παρασκευή ολόκληρων αποφλοιωμένων τοματών, - 663 728 τόνοι για την παρασκευή άλλων μεταποιημένων προϊόντων με βάση τις τομάτες. 2. Από την περίοδο εμπορίας 1991/92, το κατώφλιο εγγυήσεως ορίζεται, για την Κοινότητα, σε ποσότητα που αντιστοιχεί σε 6 561 787 τόνους νωπής τομάτας. Η ποσότητα αυτή κατανέμεται ως εξής: - 4 283 639 τόνοι για την παρασκευή τοματοπολτού, - 1 543 228 τόνοι για την παρασκευή ολόκληρων αποφλοιωμένων τοματών, - 734 920 τόνοι για την παρασκευή άλλων μεταποιημένων προϊόντων με βάση τις τομάτες. 3. Καθορίζεται κατώφλιο εγγυήσεως για κάθε περίοδο εμπορίας για ποσότητα μεταποιημένων σταφίδων που αντιστοιχεί κατά περίπτωση στις εξής ποσότητες μη μεταποιημένων σταφίδων: α) 68 000 τόνων κορινθιακής σταφίδας 7 β) 93 000 τόνων σουλτανίνας και γ) 4 000 τόνων ποικιλιών Moscatel.» Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 7 Μαΐου 1990.

[Source: multi_eurlex | Tokens: 2827]